
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας διακατεχόμενης δασικής έκτασης έντεκα 
στρεμμάτων και πεντακοσίων χιλιοστών του στρέμματος (11,500) 
στη θέση Ακόνα περιφέρειας Κοινότητος Μίστρου Ν. Εύβοιας. .. 1 
Κήρυξη ως αναδασωτέας δημόσιας και ιδιωτικής δασικής έκτα¬ 
σης εξακοσίων τριάντα στρεμμάτων 630,000 (160 δημόσια 
και 470 ιδιωτική) στη θέση Αμπελουσιά περιφέρειας Κοινό- 


τητος Αχλαδερής Ν. Εύβοιας... 2 

Κήρυξη αναδασωτέου; έκτασης 19,00 στρεμμάτων στη θέση «Μαυρό- 
πετρα» συν. Μετοχιού Κοινότητοις Αγ. Βαρβάρου; Ν. Ημαθίας. 3 
Καθορισμός των ορίων του αιγιοιλού και δημιουργίας ζώνης Παρα¬ 
λίας στη θέση Ν. Αγάθούπολη Πιερίας. .. .. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδ. εργασιών και έκδοσης οικ. αδειών στο Ο.Τ. που 
περικλείεται από τους δρόμους Λοΰη - Μ. Αλεξάνδρου Ζηργάνου 
Ιωνίοις και Καραβαγγέλη με τον χαρακτηρισμό συμπληρωματι¬ 


κού χώρου για τη δημιουργία πράσινου. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3663 (1) 


Κήρυξη ως αναδασωτέας διακατεχόμενης δασικής έκτασης έντεκα 
στρεμμάτων και πεντοικοσίων χιλιοστών του στρέμματος (11,500) 
στη θέση Ακόνα περιφέρειας Κοινότητος Μίστρου Ν. Εύβοιας. 

Ο Δ/ΝΤΗΣ ΔΑΣΩΝ Ν. ΕΥΒΟΙΑΣ 
Εχοντας υπόψη: 

1. Τις δ/ξεις για Διοικητική Αποκέντρωση και την 550/15.1.86 
απόφαση του Νομάρχου Εύβοιας «περί αναθέσεως αρμοδιοτήτων 
υπογραφής υπηρεσιακών εγγράφων». 


2. Τις δ/ξεις του άρθρου 117 παρ. 3 του Συντάγματος της χώρας. 

3. Τις δ/ξεις του Ν. 998/79 «περί προστασίας Δασών και Δασικών 
εκτάσεων της Χώρας και ειδικότερα: 

α) του άρθρου 41 παρ. 1. 

β) του άρθρου 38 παρ. 1. 

4. Τις δ/ξεις των δ/γών του Υπ. Γεωργίας α) 160417/1180/8. 
7.80, β) 182447/3049/24.9.80. 

5. Την Ζ/3357/8.10.86 αναφορά του Δασαρχείου Χαλκίδας περί 
κηρύξεως ως αναδασωτέας της αναφερομένης δασικής έκτασης που 
κάηκε την 8.9.86, αποφασίζουμε: 

Κηρύσσομε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαατήσεως 
κ.λ.π. την διακατεχόμενη δασική έκταση των 11.500 στρεμμάτων) 
που βρίσκεται στη θέση Ακόνα Κοινότητος Μίστρου Ν. Εύβοιας και 
προσδιορίζονται από τα στοιχεία ΑΒΓΔΑ και με όρια: 

Ανατολικά: Διακ/νο δάσος Μίστρου. 

Δυτικά: Διακ/νο δάσος Μίστρου. 

Βόρεια: Διακ/νο δάσος Μίστρου. 

Νότια: Διακ/νο δάσος Μίστρου, όπως φαίνεται στο συνημμένο τοπογρ. 
διάγραμμα που αποτελεί αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 13 Οκτωβρίου 1986 

Με εντολή Νομάρχη 
Ο Δ/ντής Δασών 
ΙΩΑΝΝΗΣ ΠΕΠΠΕΣ 

Αριθ. 3690 (2) 

Κήρυξη ως αναδασωτέας δημόσιας και ιδιωτικής δασικής έκτασης εξακο- 
σίων τριάντα σρεμμάτων 630,000 (160 δημόσια και 470 ιδιωτική) 
στη θέση Αμπελουσιά περιφέρειας Κοινότητος Αχλαδερής Ν. Εύβοιας. 

Ο Δ/ΝΤΗΣ ΔΑΣΩΝ Ν. ΕΥΒΟΙΑΣ 
' Εχοντας υπόψη: 

1. Τις δ/ξεις για Διοικητική Αποκέντρωση και την 550/15.1.86 
απόφαση του Νομάρχου Εύβοιας «περί αναθέσεως αρμοδιοτήτων 
υπογραφής υπηρεσιακών εγγράφων». 

2. Τις δ/ξεις του άρθρου 117 παρ. 3 του Συντάγματος της χώρας. 

3. Τις δ/ξεις του Ν. 998/79 «περί προστασίας Δασών και Δασικών 
εκτάσεων της Χώρας και ειδικότερα: 

α) του άρθρου 41 παρ. 1, 
β) του άρθρου 38 παρ. 1. 

4. Τις δ/ξεις των δ/γών του Υπ. Γεωργίας α) 160417/1180/8. 
7.80, β) 182447/3049/24.9.80. 

5. Την 3229/6.10.86 αναφορά του Δασαρχείου Αλιβερίου περί 
κηρύξεως ως αναδασωτέας της αναφερομένης δασικής έκτασης που 
κάηκε την 15.9.86, αποφασίζουμε: 


Κηρύσσομε ως αναδασωτέα με σκοπό τη διατήρηση του χαρακτήρα 
του δάσους και την προστασία και ανάπτυξη της δασικής βλαστήσεως 
κ.λ.π. την δημόσια 160 στρεμ. και ιδιωτική δασικής έκτασης 470 
στρεμ. σϋνολον 630,00) που βρίσκεται στη θέση Αμπελουσιά Κοινότη- 
τος Αχλαδερής Ν. Εύβοιας και προσδιορίζονται από τα στοιχεία ΑΒΓ- 
ΔΦΥ δημόσια και ΔΕΖΗΘΙΚΛΜΝΞΟΠΡΣΤΥΦΔ ιδιωτική δασική 
έκταση και με όρια: 

Ανατολικά: Θάλασσα. 

Δυτικά: Αγροτική έκταση και δημόσια δασική έκταση. 

Βόρεια: Αγροτική έκταση και δημόσια δασική έκταση. 

Νότια: Αγροτική έκταση και δημόσια δασική έκταση, όπως 
φαίνεται στο συνημμένο τοπογρ. διάγραμμα που αποτελεί αναπό¬ 
σπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 13 Οκτωβρίου 1986 

< 

Με εντολή Νομάρχη 
Ο Δ/ντής Δασών 
ΙΩΑΝΝΗΣ ΠΕΠΠΕΣ 

Αριθ. 1158 (3) 

Κήρυξη αναδασωτέας έκτασης 19,00 στρεμμάτων στη θέση «Μαυρό- 

πετρα» συν. Μετοχιού Κοινότητας Αγ. Βαρβάρας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
’ Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της χώρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «Περί προστασίας των δασών κ,λ,π. και 
ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
141823/24.2.83. 

6. Την αριθμ. 3284/1.10.86 αναφορά πρόταση του Δασαρχείου Βέροιας 
περί κηρύξεως αναδασωτέας της αναφερομένης στο θέμα εκτάαεως, αποφασί¬ 
ζουμε: 

Κηρύσσουμε αναδασωτέα με σκοπό την διατήρηση του δάσους και 
τον αποκλεισμό της χρήσεως του για άλλο σκοπό την έκταση των 19,00 


στρεμμάτων στη θέση «Μαυρόπετρα» της δημόσιας δασικής εποικιστικής 
έκτασης συν. Μετοχιού Κοιν. Αγ. Βαρβάρας Ν. Ημαθίας που καταστρά¬ 
φηκε από πυρκαγιά την 19.9.1986. 

Προσδιορίζεται από τα στοιχεία Α, Β, Γ.Λ, Α και με όρια: 

Ανατολικά: Με δημόσια δασική έκταση εποικιοτική έκταση συν. Μετοχιού. 

Δυτικά: Με δημόσια δασική έκταση εποικιοτική έκταση συν. Μετοχιού. 

Βόρεια: Με επαρχιακό δρόμο Βέροιας- Βεργίνας. 

Νότια: Με δημόσια δασική έκταση εποικιστική έκταση Μετοχιού, όπως 
φαίνεται στο συνημμένο διάγραμμα που αποτελεί α ν απόσπαστο μέρος της 
απόφασης αυτής. 

Η αποκατάσταση της βλάστησης θα γίνει με φυσική αναγέννηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 7 Οκτωβρίου 1986 

Ο Νομάρχης 
ΝΙΚΟΣ ΣΧΟΙΝΑΣ 

Αριθ. 8834 (4) 

Καθορισμός των ορίων του αιγιαλοϋ χαι δημιουργίας ζώνης Παραλίας 
στη θέση Ν. Αγαθούπολη Πιερίας. 

Ο ΝΟΜΑΡΧΗΣ ΠΙΕΡΙΑΣ 

' Εχοντας υπόψη: 

1. Τις δ/ξεις των άρθ. 1 μέχρι και 7 του ΑΝ. 2344/1940 περί «αιγιαλοϋ 
και παραλίας» όπως συμπληρώθηκαν και τροποποιήθηκαν με τις διατάξεις α) 
του αρθ. 13 του Ν. 1078/1980 και β) του άρθ. 23 του Ν. 1337/1983. 

2. Τις διατάξεις της παρ. 9 του άρθ. 1 του Κεφαλαίου Β' 
0.208/181/26.4.1982 (ΦΕΚ 214/26.4.1982 Τ. Β) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασιστικής αρμοδιό¬ 
τητας του Υπουργείου Οικονομικών». 

3. Την από 14.9.1984 έκθεση της επιτροπής καθορισμού των 
ορίων του αιγιαλοϋ και παραλίας στην περιοχή Ν. Αγαθούπολης 
Πιερίας, που καθόρισε τα όρια του αιγιαλοϋ, παλαιού αιγιαλοϋ και 
παραλίας, και το από 2.6.1980 τοπογραφικό και υψομετρικό διά¬ 
γραμμα με κλίμακα 1:500 που συνέταξε ο Τεχνολόγος Πολιτικός 
Μηχανικός Ν. Παναγιωτίδης και θεωρήθηκε την 9.9.1982 από τον 
Δ/ντή Τεχνικών Υπηρεσιών της Νομαρχίας Πιερίας'Γεωργανόπουλο 
Χρήστο και συνοδεύει την έκθεση της παραπάνω Επιτροπής, και την 
σύμφωνη γνώμη του Γενικού Επιτελείου Ναυτικού που διατυπώθηκε 
στο αριθμ. 187.2/83/3.3.1986 έγγραφό του. 

4. Τις διατάξεις του αρθρ. 1 παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως σε συνδυασμό με τις 
διατάξεις του από 28.6.1955 Β. Δ/τος «περί εξαιρέσεως από της κατά 
το άρθ, 1 παρ. 1 του Ν. 3200/1955, αρμοδιότητος των Νομαρχών 
αντικειμένων τινών αρμοδιότητος του Υπουργού Οικονομικών του Β.Δ. 
704/1970 και του αρθ. 115 του Π.Δ. 71/25.2.1984 σχετικά με την 
μεταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασίζουμε:, 

1. Επικυρώνουμε την από 14.9.1984 έκθεση της επιτροπής καθορι¬ 
σμού των ορίων του αιγιαλού και παραλίας και παλαιού αιγιαλοϋ καθώς 
και το από 2.6.1980 τοπογραφικό διάγραμμα που την συνοδεύει, το 
οποίο συντάχθηκε από τον Ν. Παναγιωτίδη, τεχνολόγο Πολιτικό Μηχα¬ 
νικό με κλίμακα 1:500 και θεωρήθηκε την 9.9.1982 από τον Δ/ντή 
Τεχνικών Υπηρεσιών Νομαρχίας Πιερίας Γεωγανόπουλο Χρήστο επί του 
οποίου η πιο πάνω επιτροπή με κόκκινη γραμμή καθόρισε τα όρια του 
αιγιαλού με κίτρινη γραμμή τα όρια της παραλίας και με μπλε γραμμή 
τα όρια του παλαιού αιγιαλού στη Ν. Αγαθούπολη Πιερίας. 

2. Η παρούσα απόφαση μαζί με την έκθεση και το διάγραμμα που 
προαναφέραμε να δημοσιευθούν στην Εφημερίδα της Κυβέρνησης σύμ¬ 
φωνα με τις διατάξεις του άρθ. 13 του Ν. 1078/1983. 

Κατερίνη, 27 Ιουνίου 1986 

Ο Νομαρχών Διευθυντής 
Μ. ΔΕΔΕΟΓΛΟΥ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 
•Αρθρ. 74 Π.Δ. 636/77- 

Δια τον καθορισμό το πρώτον των ορίων του αιγιαλού Ν. Αγαθούπολης Πιερίας. 

Αγήεοντην 14ην Σεπτεμβρίου 1984 ημέρα Παρασκευή «υπογεγραμμένα: 

1. Δημήτριος Μαργώνης Οικονομ. "Εφορος Αιγινίου ως Πρόεδρος. 

2. Γρηγόριος Πάτσας αναπληρωτής Δ/ντού Τεχνικών Υπηρεσιών Πιερίας 
ως μέλος. 

3. Γεώργιος Βουρλιάς κεντρικός Λιμενάρχης θεσ/κης ως μέλος αποτε- 
λούντες την επιτροπή καθορισμού των ορίων αιγιαλού δυν. του άρθρ. 74 
του Π.Δ. 637/77 και της αριθμ.971/19.1.1984 απόφασης της Νο¬ 
μάρχη Πιερίας (παρ. 1 άρθρ. 63 του Π.Δ. 636/77) αυγκληθεΐσα με την 
αριθμ. 2172/4.9.1984 εντολή του Προέδρου αυτής μεταβήκαμ* επί 
τόπου στην παραπάνω περιοχή την 14.9.1984. 

Και αφού έλαβαν υπόψη: 

1) Τις διατάξεις του ΛΝ. 1540/1938 όπως τροποποιήθηκε οστό το Α.Ν. 
2344/1940 του Α.Ν. 263/1968 και το άρθρ. 20 του Ν. 719/1977. 

2) Το από 2.6.1980 τόπογραφικό και υψομετρικό διάγραμμα κλίμα¬ 
κας 1:500 που συνέταξε ο τεχνολόγος Πολιτικός Μηχανικός Ν. Παναγι- 
ωτίδης και θεωρήθηκε από τον Δ/ντή Τεχνικών Υπηρεσιών Πιερίας 
Χρήστο Γεωργακόπουλο την 9.9.82. 

3) Τις υποδείξεις του ΓΕΝ που διατυπώθηκαν με το αριθμ. 187. 
2/387/84/30.7.1984 εγγράφου του. 

4) Την επί της επιτόπιου μεταβάσεως σχηματισθείσα αντίληψη περί του 
π λάτους της βρέχόμενης ζώνης της ξηράς και λοιπών συναφών στοιχείων ήτοι: 

α. Τμήμα της έκτασης της παραλίας είναι υπερυψωμένο και στη συνέ¬ 
χεια γίνεται ομαλή κλίσις του εδάφους. 

β. Ο θαλάσσιος χώρος είναι (αναπεπταμένο πέλαγος. 

γ. Κύριες διευθύνσεις πνεόντων ανέμων βορειοανατολικοί μέγιστο σύνη- 
θες ύψος κύματος της τάξης των 2 έως 2,50 μέτρων. 

δ. Την από 21.1.1983 ένορκο Διοικητική εξέταση του Μάρτυρα Μα- 
μούκαρη Παρασκευά του Αλ., αποφασίζει: 

Καθορίζει επί του παραπάνω διαγράμματος. 

α) Την οριογραμμή του αιγιαλού με ερυθρά συνεχή πολυγωνική γραμμή. 

β) Την οριογραμμή του παλαιού αιγιαλού με συνεχή κυανή πολυγωνική 
γραμμή. 

γ) Την οριογραμμή της παραλίας με συνεχή κίτρινη πολυγωνική γραμμή. 

Τίθενται ζώνη παραλίας πλάτους παντού 10 μέτρα επειδή δεν εξυπηρε¬ 
τούνται οι σκοποί του αρθ. 7 παρ. 1 του Α.Ν. 2344/40. 

Οι κορυφές εξασφαλίζονται από σταθερά σημεία. 

Η Επιτροπή 
(Υπογραφαί) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ 36115 (5) 

Αναστολή οιχοδ. εργασιών και έκδοσης οικ. αδειών στο Ο.Τ. που 
περικλείεται από τους δρόμους Λούη - Μ. Αλεξάνδρου - Ζηργάνου 
Ιωνίας και Καραβαγγέλη με τον χαρακτηρισμό συμπληρωματικού 
χώρου για την δημιουργία πράσινου. 

Ο ΝΟΜΑΡΧΗΣ ΘΕΣ/ΝΙΚΗΣ 
’ Εχοντας υπόψη: 

1. Τις διατάξεις του από 17.7.23 ΝΔ/τος «περί σχεδίων πόλεων 
Χ.λ.π.» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθ. 8 όπως η παράγραφος αυτή προστέθηκε 
με το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά ' Ορ¬ 
γανα» και ειδικότερα το άρθρο 27 (Σύσταση Υπουργείου ΠΕΧΩΔΕ). 

3. Τις διατάξεις του Π. Δ/τος 183/86 «Έγκριση τροποποιή¬ 
σεων και καθορισμός όρων και περιορισμών δόμησης από τους 
Νομάρχες» (ΦΕΚ 70Α/5.6.86). 

4. Τις διατάξεις του Ν. 1337/83 (ΦΕΚ 33Α/14.3.83) όπως τροποποι¬ 
ήθηκαν και συμπληρώθηκαν και ειδικότερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4Α/11.1.85). 


5. Την αρ. 346/86 απόφαση του Δημοτικού Συμβουλίου Καλαμα¬ 
ριάς για την επιβολή τρίμηνης αναστολής οικ. εργασιών στο Ο.Τ. που 
περικλείεται από τους δρόμους Λούη- Μ. Αλεξάνδρου Ζηργάνου Ιωνίας 
και Γερμ. Καραβαγγέλη. 

6. Το γεγονός ότι ο Δήμος Καλαμαριάς κίνησε την διαδικασία 
χαρακτηρισμού του παραπάνω -χώρου, αποφασίζουμε: 

Αναστέλλουμε για τρεις (3) μήνες οι οικοδομικές εργασίες και η χορήγηση 
οικοδομικών αδειών στο οικοδομικό τετράγωνο που περικλείεται από τους 
δρόμους: 

Λούη - Μ. Αλεξάνδρου Ζηργάνου, Ιωνίας και Γερμ. Καραβαγγέλη 
εντός του εγκεκριμένου σχεδίου του Δήμου Καλαμαριάς όπως ηπεριοχή 
αυτή φαίνεται να περικλείεται με μπλε γραμμή στο σχετικό τοπογραφικό 
διάγραμμα 1:5000 που θεωρήθηκε από τον Δ/ντή Πολεοδομίας και 
που συνοπτικό αντίτυπο του δημοσιεύεται με αυτή την απόφαση. 

■ ·- ·. ι / . 

Η παρούσα να δημοσιευτεί στην εφημερίδα της Κυβέρνησης 
(άρθρο 1 του Ν.Δ. 1018/71) και η ισχύς της αρχίζει από την 
κοινοποίηση της στους ενδιαφερομένους σύμφωνα με τις διατάξεις 
του άρθρου 37 του Ν. 3200/55. 

θεσ/νίκη, 13 Αυγούστου 1986 

Ο Νομάρχης 
Ν. ΠΙΝΑΚΙΔΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














